Dybt i havet


Note
Denne sang stammer fra skuespillet "Elverhøj"

Teksten
1. Dybt i havet, som med stærke bølger skummer mod Stevens hvide fjeld, 
der en havfru sig på bunden dølger i det blå, køligfriske væld, 
men når månen blank på spejlklar flade står, 
hæver hun sig op og sagte harpen slår. 
Tys, tys, tys, hvilken liflig klang! 
||: Fjernt over bølgen lyder havfrusang.:||

2. Klintekongen fra sin hvide trone stirrer ud, mindes svunden lyst. 
Du, som henrev mig ved harpens tone, o min brud, kom til dette bryst!”
Men hun rødmer højt igennem bølgen klar
harpens toner dø, hun stammet frem til svar:
Tys, tys, tys, jeg er ej din brud!
||: Bølgen er kold, den slukker elskov ud.:||

3. Sorrigfuld han vandrer bort fra fjeldet, søger fred hist i elverkrat;
sværmer ensom der ved kildevældet i den blå, måneklare nat. 
Der han spejder tavs og spænder sine garn, 
lokker i sin favn så mangt uskyldigt barn. 
Tys, tys, tys, han er vist os nær! 
||:Alt har han hørt i skjul bag sine træer.:|| 

Kærlighedssange
Sange fra skuespil
Johan Ludvig Heiberg forfatter
Friedrich Kuhlau komponist
1828